【戰況R3】好好紛爆27倍W 沈集成話仲未弗
2024年05月22日 20:03
東網電視
更多新聞短片
第3場爆出冷門，沈集成馬房「好好紛」今仗落班用黃智弘減7磅，起步即放頭，直路一度以為被過頭，但依然力頂到尾影相僅勝出，爆出27倍冷W，同主馬「鐵三角」剛於周日勝出，如今達成跨日孖寶，真係開心。
賽後，沈集成話「好好紛」上場喺三班跑第7輸5個馬位左右，已經係跑得比較接近嘅一次，但發現隻馬陣上唔夠貫注，所以今場加戴羊毛面箍及增程跑一哩，受惠場地大利前領，而且有7磅減，集合有利因素取勝。沈集成感謝馬主之一楊紹信博士，楊生交代過隻馬有搶口問題，所以希望改善一下，雖然「好好紛」贏馬，但未有十足狀態。至於廐侶「燊榮之星」今日輸形勢，呢匹馬四班有利，形勢配合到，隨時喺四班贏番場。
今場跑第2名為艾道拿大熱門「美麗歡聲」，鍾易禮「燊榮之星」跑第3，第4名為潘頓「堅闖」。
第3場賽果：1-5-3-2
二重彩賽果：1-5(最後賠率118)